CELEX: 32006R0928
Language: sk
Date: 2006-06-22 00:00:00
Title: Nariadenie Komisie (ES) č. 928/2006 z  22. júna 2006 , ktorým sa mení a dopĺňa nariadenie Rady (ES) č. 32/2000 v súvislosti s niektorými novými colnými kvótami Spoločenstva záväznými podľa GATT

23.6.2006   
            
            
               SK
            
            
               Úradný vestník Európskej únie
            
            
               L 170/14
            
         
      NARIADENIE KOMISIE (ES) č. 928/2006
   z 22. júna 2006,
   ktorým sa mení a dopĺňa nariadenie Rady (ES) č. 32/2000 v súvislosti s niektorými novými colnými kvótami Spoločenstva záväznými podľa GATT
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 32/2000 zo 17. decembra 1999, ktorým sa otvárajú colné kvóty Spoločenstva záväzné podľa Všeobecnej dohody o clách a obchode (GATT) a určité ďalšie colné kvóty Spoločenstva a ustanovuje sa ich správa a ktorým sa ustanovujú podrobné pravidlá úpravy týchto kvót a ktorým sa zrušuje nariadenie Rady (ES) č. 1808/95 (1), a najmä na jeho článok 9 ods. 1 písm. b),
   keďže:
   
               (1)
            
            
               Rozhodnutím 2006/333/ES (2) Rada schválila Dohodu vo forme výmeny listov medzi Európskym spoločenstvom a Spojenými štátmi americkými podľa článku XXIV:6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny úľav v harmonogramoch Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky počas ich pristúpenia k Európskej únii.
            
         
               (2)
            
            
               Dohoda vo forme výmeny listov medzi Európskym spoločenstvom a Spojenými štátmi americkými ustanovuje nové ročné colné kvóty na určitý tovar.
            
         
               (3)
            
            
               Nariadením (ES) č. 32/2000 sa otvorili colné kvóty Spoločenstva záväzné podľa GATT a ustanovila sa ich správa tak, aby sa používali v chronologickom poradí podľa dátumov colných deklarácií.
            
         
               (4)
            
            
               Aby bolo možné niektoré nové ročné colné kvóty ustanovené v dohode vo forme výmeny listov aj zaviesť, je potrebné nariadenie (ES) č. 32/2000 zmeniť a doplniť.
            
         
               (5)
            
            
               Nariadením Rady (ES) č. 711/2006 z 20. marca 2006 týkajúce sa vykonania Dohody vo forme výmeny listov medzi Európskym spoločenstvom a Spojenými štátmi americkými podľa článku XXIV:6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny úľav v harmonogramoch Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky počas ich pristúpenia k Európskej únii, ktorým sa mení a dopĺňa príloha 1 k nariadeniu (EHS) č. 2658/87 o colnej a štatistickej nomenklatúre a o Spoločnom colnom sadzobníku (3), sa ustanovuje, že nové colné kvóty sa začínajú uplatňovať šiestym týždňom po uverejnení tohto nariadenia v Úradnom vestníku Európskej únie, a preto by sa malo toto vykonávacie nariadenie Komisie začať uplatňovať od toho istého dňa.
            
         
               (6)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 32/2000 sa mení a dopĺňa tak, ako je stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   Uplatňuje sa s účinnosťou od 22. júna 2006.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. júna 2006
      
         
            Za Komisiu
         
         László KOVÁCS
         
         
            člen Komisie
         
      
   
   
      (1)  Ú. v. ES L 5, 8.1.2000, s. 1. Nariadenie naposledy zmenené a doplnené nariadením Komisie (ES) č. 2158/2005 (Ú. v. EÚ L 342, 24.12.2005, s. 61).
   
      (2)  Ú. v. EÚ L 124, 11.5.2006, s. 13.
   
      (3)  Ú. v. EÚ L 124, 11.5.2006, s. 1.
   
      PRÍLOHA
      Do tabuľky v prílohe I k nariadeniu (ES) č. 32/2000 sa vkladajú tieto riadky:
      
         
                     „09.0084
                  
                  
                     1702 50 00
                  
                  
                      
                  
                  
                     Chemicky čistá fruktóza
                  
                  
                     od 1. januára do 31. decembra
                  
                  
                     1 253 ton
                  
                  
                     20
                  
               
                     09.0085
                  
                  
                     1806
                  
                  
                      
                  
                  
                     Čokoláda a ostatné potravinové prípravky obsahujúce kakao
                  
                  
                     od 1. januára do 31. decembra
                  
                  
                     107 ton
                  
                  
                     43
                  
               
                     09.0086
                  
                  
                     1902 11 00
                     1902 19
                     1902 20 91
                     1902 20 99
                     1902 30
                     1902 40
                  
                  
                      
                  
                  
                     Cestoviny, tiež varené alebo plnené, alebo inak upravené, okrem plnených cestovín zatriedených do podpoložiek KN 1902 20 10 a 1902 20 30; kuskus, tiež pripravený
                  
                  
                     od 1. januára do 31. decembra
                  
                  
                     532 ton
                  
                  
                     11
                  
               
                     09.0087
                  
                  
                     1901 90 99
                     1904 30 00
                     1904 90 80
                     1905 90 20
                  
                  
                      
                  
                  
                     Potravinové prípravky z obilnín
                  
                  
                     od 1. januára do 31. decembra
                  
                  
                     191 ton
                  
                  
                     33
                  
               
                     09.0088
                  
                  
                     2106 90 98
                  
                  
                      
                  
                  
                     Ostatné potravinové prípravky inde nešpecifikované ani nezahrnuté
                  
                  
                     od 1. januára do 31. decembra
                  
                  
                     921 ton
                  
                  
                     18“